**Csanytelek Község Önkormányzata**

**Képviselő-testülete**

**…/2023. (VIII. .. .) önkormányzati rendelet-tervezete**

**AZ ÖNKORMÁNYZAT ÁLTAL NYÚJTOTT SZOCIÁLIS ELLÁTÁSOKRÓL SZÓLÓ**

**9/2018. (VI. 29.) önkormányzati rendelet**

**módosításáról**



**Csanytelek Község Önkormányzata Képviselő-testülete**

**../2023. (VIII. ….) önkormányzati rendelet-tervezete**

**az önkormányzat által nyújtott szociális ellátásokról szóló**

**9/2018. (VI. 29.) önkormányzati rendelet módosításáról**

**Csanytelek Község Önkormányzata Képviselő-testülete** a szociális igazgatásról és a szociális ellátásokról szóló 1993. évi III. törvény 132. § (4) bekezdése g) pontjában kapott származékos jogalkotási *felhatalmazás* alapján, az Alaptörvény 32. cikk (2) bekezdésében, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában, a jogalkotásról szóló 2010. évi CXXX. törvény 5. § (4) bekezdésében meghatározott *feladatkörében* eljárva, a Képviselő-testület *Ügyrendi Bizottsága,* *a Pénzügyi Ellenőrző, Foglalkoztatáspolitikai és Településfejlesztési Bizottsága* által az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja, a 24. § (2) bekezdés e) pontja alapján tett *véleményére* alapozva*,* továbbá a *Csanyteleki Roma Nemzetiségi Önkormányzat Képviselő-testülete* a nemzetiségek jogairól szóló 2011. évi CLXXIX. törvény 81. § (1) bekezdésébe foglalt jogon formált *egyetértésével* a következőket rendeli el:

1. *Az önkormányzat által nyújtott szociális ellátásokról szóló 9/2018. (VI. 29.) önkormányzati rendelet*

*(a továbbiakban: R) módosítása*

**1. §**

(1) Az R. 7. § (1) bekezdése helyébe a következő rendelkezés lép:

„(1) Ezen szociális ellátás nyújtására akkor kerül sor, ha az adott személy önmaga ellátását, vagy családja létfenntartását más módon nem képes biztosítani és a családban élők egy főre jutó havi jövedelemének összege nem haladja meg a szociális vetítési alap összegének 250%-át, egyedül élő esetén a szociális vetítési alap összegének 300 %-át (az a)-b) és d)-f) pontok kivételével), továbbá különösen ha

a) *az egyedül élő, az egyedülálló kérelmezőt, vagy családot* ***elemi kár éri*** *és az egy főre jutó havi jövedelem összege nem haladja meg a szociális vetítési alap 350 %-át,*

b) *az egyedül élő, az egyedülálló kérelmező, vagy* ***családtagja egy hetet meghaladóan kórházi ellátásban részesül*** *és az egy főre jutó havi jövedelem összege nem haladja meg a szociális vetítési alap 330 %-át,*

c) *a kérelmező* ***hajléktalan, jövedelemmel és vagyonnal nem rendelkezik****,*

d) *az* ***elhunyt eltemettetésére kötelezett*** *személy családjában az egy főre jutó havi jövedelem összege nem haladja meg a szociális vetítési alap 350 %-át,*

e) *az elhunyt eltemettetésére kötelezett egyedül élő, egyedülálló személy havi jövedelme nem haladja meg a szociális vetítési alap 450 %-át,*

f) ***kiskorú gyermeket eltartó családban*** *a rászoruló gyermek, fiatal felnőtt és gyermekét egyedül eltartó szülő havi egy főre jutó jövedelme nem haladhatja meg a szociális vetítési alap 300 %-át .”*

(2) Az R. 7. § (4) bekezdése helyébe a következő rendelkezés lép:

„(4) Az alkalmanként nyújtott szociális ellátás ***összege*** az arra irányuló kérelemben foglalt szükségletekhez igazodóan jogosultanként, illetve a jogosult gyermekeiként 10.000.- Ft-tól 80.000.- Ft-ig melyből

*a*) a (3) bekezdés a), f), g,) l), m) pontja esetén legalább **10.000.- Ft**-**tól** **40.000.- Ft**-**ig,**

b) a (3) bekezdés b), e), p), h) pontja esetén legalább **15.000.- Ft**-**tól** **50.000.- Ft-ig,**

c) a (3) bekezdés d), n) pontja esetén legalább **20.000.- Ft-tól** **50.000.- Ft-ig**,

d) a (3) bekezdés c), i) és k) pontja esetén legalább **25.000.- Ft-tól** **60.000.- Ft-ig,**

e) a (3) bekezdés j), o) és q) pontja esetén legalább **50.000.- Ft-tól** **80.000.- Ft-ig**

terjedhet akként, hogy *évente egy jogosult szociális ellátásának összege* **nem haladhatja meg a** **250.000.- Ft-ot.**”

(3) Az R. 7. § (8) bekezdése helyébe a következő rendelkezés lép.

„(8) A **helyben szokásos legolcsóbb temetési költsé**gként 6**00.000.-Ft** összeget tart **irányadó**nak.”

**2. §**

(1) Az R. 7/A. § (2) bekezdés d) és e) pontja helyébe a következő rendelkezések lépnek:

d) nyugellátása havi összege nem haladja meg a 150.000.- Ft-ot, vagy a

e) rendszeres pénzellátása havi összege nem haladja meg (pl. a kormányhivatal illetékes hatósága által kiutalt) 140.000.- Ft-ot.”

(2 ) Az R. 7/A. § (5) és (6) bekezdése helyébe a következő rendelkezések lépnek:

„(5) A karácsonyi támogatás jogosultak számára történő kiutalására az adott év december 31. napjáig, postai, vagy helyi kézbesítéssel kerül sor.

(6) A karácsonyi támogatás összege jogosultanként évente legalább 10.000.- Ft, de a 25.000.- Ft összeget nem haladhatja meg.”

**3. §**

A R.11. § (2) bekezdése a következő f) ponttal egészül ki:

„*f)* 5. függelék: adatlap karácsonyi támogatás kérelemhez.”

**4. §**

Az R.

a) 8. § (3) bekezdésében az „az öregségi nyugdíj mindenkori legkisebb összegének 250%-át” szövegrész helyébe az „a szociális vetítési alap 325 %-át” szöveg,

b) 8. § (8) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

c) 8. § (9) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

d) 9. § d) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg lép.

*2. Hatályba léptető és hatályon kívül helyező rendelkezések*

**5. §**

Hatályát veszti a R.

a) 5. § (2) bekezdés a) pont aa) alpontja,

b) 7. § (3) bekezdés m) pontja.

**6. §**

Ez a rendelet 2023. szeptember 01. napján lép hatályba és a hatályba lépését követő nappal hatályát veszti.

……………………………………… ………………………………….

Erhard Gyula Kató Pálné

polgármester jegyző

**Záradék:**

Az önkormányzati rendelet kihirdetése időpontja: 2023. augusztus 25. napja.

…………………………………

Kató Pálné

jegyző